На основу члана 10. Покрајинске скупштинске одлуке о додели буџетских средстава за финансирање и суфинансирање програмских активности и пројеката у области основног и средњег образовања и васпитања и ученичког стандарда у Аутономној покрајини Војводини („Службени лист АПВ”, бр. 14/15 и 10/17) и чл. 15. и 16. став 2. Покрајинске скупштинске одлуке о покрајинској управи („Службени лист АПВ”, бр. 37/14 и 54/14 – др. одлука, 37/16 и 29/2017), покрајински секретар за образовање, прописе, управу и националне мањине – националне заједнице д о н о с и

**ПРАВИЛНИК О ИЗМЕНИ ПРАВИЛНИКА**

**o УСЛОВИМА РЕГРЕСИРАЊА ПРЕВОЗА УЧЕНИКА СРЕДЊИХ ШКОЛА У АУТНОМНОЈ ПОКРАЈИНИ ВОЈВОДИНИ**

Члан 1.

У Правилнику o условима регресирања превоза ученика средњих школа у Аутономној покрајини Војводини покрајинског секретаријата за образовање, прописе, управу и националне мањине – националне заједнице („Службени лист АПВ”, број 6/2017), у члану 11 додаје се став 8. који гласи:

„Уколико Корисник не реализује у целости сопствена средства које је навео у пријави на конкурс за текућу буџетску годину, за намену из члана 1. овог Правилника, приликом расподеле средстава за намене из члана 1. овог Правилника у наредној буџетској години, Покрајински секретар има право да умањи износ средстава. ”

Члан 2.

Овај правилник ступа на снагу даном објављивања у „Службеном листу Аутономне покрајине Војводине”.

Покрајински секретаријат за образовање, прописе, управу и националне мањине – националне заједнице

Број: 128-451-106/2018-01

Дана: 07.02.2018. године

ПОКРАЈИНСКИ СЕКРЕТАР

Nyilas Mihály

(Михаљ Њилаш)